খুব দুঃখের সাথে বলতে হচ্ছে, কী হবে আমাদের দেশের? আমাদের ভবিষ্যত কী? যখন দেখি দেশের প্রধান দুই নেত্রী একে অপরের সাথে বাক ঝগড়ায় ব্যস্ত। কোথায় দেশের উন্নতির কথা চিন্তা করবে তা না, দেখি শুধু ঝগড়া। আমরা কেমন দেশে বাস করি যেখানে, প্রধান দুই নেত্রীর প্রয়োজন একে অপরের সাথে যোগাযোগ করে আলোচনার মাধ্যমে দেশকে এগিয়ে নিয়ে যাবার জন্য পরিকল্পনা করবে, আর সেখানে আমরা দেখি তারা নিজেদের নিয়ে ব্যস্ত, একজন আরেকজনের মুখ পর্যন্ত দর্শন করতে ইচ্ছা পোষণ করেন না। এই আমাদের বাংলাদেশ। কখনও শোনা যায়না হরতাল, অবরোধে তাদের প্রিয়জন কেউ হতাহত হয়েছে। কিন্তু শোনা যায় আমার দেশের সাধারণ নিরীহ জনগণ নিহত ও আহত হতে। তারা নিজেদের সাথে ঝগড়া করবে আর তার ফল ভোগ করতে হবে আমাদের সাধারণ জনগণকে? কী লাভ এতে?